text:
ORANJESTAD, Aruba – 16 di Mei 2018: Hospital a celebra e siman di enfermeria, cu tabatin un tremendo acogida. E celebracion completo sigur a surpasa e expectativa di henter e comision organisatorio. Un siman na unda a pone enfasis riba e tema principal cu ta Health is a human right” y tambe riba tur empleado di Hospital cu anualmente ta contribui na e cuido di pashent. E comienso di e siman di enfermeria tabata uno bunita na unda a elogia tur nurse y a pone atencion riba algun trayecto cu nan a cana pa yega na nan meta como enfermero. Tur nurse cu a participa den e siman di enfermeria a disfruta di esaki y tabata contento di por a celebra nan dia.
Durante e apertura diferente persona a hiba palabra na coleganan den enfermeria. A scoge e aña aki pa un localidad nobo cu a wordo hopi bon ricibi, asina Indra Poulina, Voorzitter Commisie Week van de Verpleging 2018, a duna di conoce. Un ambiente ameno na unda na final a pasa un video di diferente nurse di nos Hospital contando nan storia y nan trayecto. Un iniciativa cu ta di elogia.
Manera tur aña un biaha mas a organisa e desayuno tradicional y esaki tabata bon bishita como un toke di aprecio pa tur hende cu ta traha den hospital. hende a gusta, y nos tambe a gosa”, asina Indra Poulina a duna di conoce. E aña aki alabes a parti un powerbank pa tur cu ta traha na Hospital cu tambe a ser bon ricibi.
Diabierna tabata e clausura di e siman di enfermeria cu a sosode den forma di un evento multicultural cu tabata consisti di un food festival combina cu Nurses week games. Por a gosa di cumindanan di diferente cultura y teams di diferente departamento a hunga contra otro cu ta yuda cu teambuilding. Despues di e actividadnan e prome luga a bay pa team Sam Sams di ICU cu 13 punto, na di 2 luga a keda Lab Rats cu 12 punto, na di 3 luga a resulta Frenemies cu 10 punto, na di 4 luga a keda Super Scrub nurses cu 8 punto y Team Brain Damage na di 5 luga cu 7 punto.
E comision kier a tuma e momento aki pa gradici tur hende cu a haci e siman aki posibel. No por keda sin menciona Hunta di Directiva y tur manager cu a percura cu tur nurse y esunnan trahando por a forma parti di e actividadnan, tambe e HVTers, y tur miembro di comision pa nan contribucion. Tambe kier a gradici sra. Jessy Leon di departamento di comunicacion, kende a haci un tremendo trabou di a promove actividadnan pa asina tur hende por a yega. “Sin e sponsornan cu ta hopi pa menciona e siman aki no lo por tabata posibel” danki di curason, sra. Poulina a termina bisando.


c: text/html

text:
Enfrentando $3.700 miyon di pago riba debe cu ta vence den e proximo lunanan, e regimen di Nicolás Maduro ta sigui busca fondo desesperadamente, ofreciendo na e Rusonan, na prijs di baca flaco, e propiedadnan petrolero cu e Chavistanan a confisca di e companianan transnacional Mericano.
Y asina mes tin duda cu nan lo por logra di conta cu e fondonan pa evita un incumplimento di debe, asina Russ Dallen, socio y gerente di e firma Caracas Capital Markets, ta adverti den cuadro di un evento realisa diamars pasa na Miami pa Camara Venzolana – Americana y pa e Venezuelan American National Bar Association.
“Tur hunto, den e proximo dos luna, Venezuela y PDVSA mester paga como $3.700 miyon na debe cu ta vence, pero ta obvio cu nan no ta generando suficiente placa pa cubri e sumanan aki”, Dallen a declara, cu tambe lo expone e situacion di e pais Sur Americano den e proximo siman den un audiencia di Camara di Representante. E situacion aki a conduci e regimen Bolivariano na acudi na e Rusonan, ken gradualmente tabata incrementando nan participacion den e industria petrolero Venezolano.
“Nan a ofrece e Rusonan pa bende nan un participacion den PetroPiar, un operacion cu ta pertenece pa 30% na Chevron y den cual PDVSA a yega na tin un participacion di 70%, despues cu e regimen a expropia e participacion di 40% cu ConocoPhillips tabatin, y cual ainda no a ser paga”, Dallen a bisa.
Segun e agencia di noticia Reuters, PDVSA a ofrece Rosneft 10% di e proyecto, desaroya pa procesa e crudo extrapisa di e Faha Petrolifero di Orinoco y transforma esaki den crudo sintetico.E oferta “ta un señal di e situacion economico hopi duro cu e nacion Latino Americano ta enfrentando y di e influencia creciente di Moscu den e pais”, Reuters a reporta citando cinco fuente di e industria. E operacion, sin embargo, ta luci bastante problematico pa Chevron, ya cu si yega na concretisa e acuerdo, nan lo ta drentando den sociedad cu Rosneft, un empresa cu ta enfrenta sancionnan imponi pa Washington, cu ta prohibi empresa Mericano establece negoshi cu e entidad Ruso.
En cambio, e situacion ta parce un bendicion pa Rosneft. “E Rusonan ta disfrutando esaki hopi mes, pa varios motibo”, Dallen a enfatisa. “Pa cuminsa, nan no tabata invita pa participa den e licitacion durante e ‘Apertura Petrolera’ (licitacion di e sectornan di exploracion di Orinoco; red.), y awor nan ta vengando di e manera aki, y awor nan ta adkiriendo e activonan aki, cu a costa e companianan Mericano miles di miyones pa construi, y cu despues a keda confisca y cu no a keda compensa, na prijs di likidacion, pasobra awor Venezuela ta desespera buscando placa”, el a manifesta.
Pero e regimen no ta tocando exclusivamente porta di e Rusonan. Adicionalmente na e conversacionnan cu Rosneft, Venezuela tambe tabata papiando cu un banco di inversion Hapones pa trata di obtene fondo fresco, el a agrega. E regimen ta tratando di obtene linea di financiamento nobo, na momento cu e pais ta enfrenta e crisis economico mas severo di su historia moderno y dificultad pa cumpli cu e gigantesco debe externo. E bentanan di crudo, disminui na menos di un miyon bari pa dia, “ni sikiera ta suficiente pa paga e companianan cu ta produciendo e petroleo, o importa medicina y alimento, y e reservanan internacional di e pais ya ta na suelo”, Dallen a bisa.
E pais petrolero a logra paga $725 miyon na debe venci luna pasa, pero e regimen Bolivariano a duna muestra di tin problema na november caba, tempo cu nan no a logra paga nan debenan na tempo. E pago tabatin un retraso di 30 dia, pagando e suma relativamente modesto di $400 miyon na final di e periodo di gracia y incuriendo den loke e Mercado ta yama un “default tecnico”.E pago ey a keda realiza finalmente, gracias na e empresa petrolero Ruso Rosneft, cu a otorga un prestamo di $1.500 miyon, despues cu PDVSA a pone como garantia 50% di e accionnan di su refineria Mericano Citgo, un maniobra cu a lanta hopi asombro den e pasiyonan di poder na Washington. “Y e $1.500 miyonnan ey, sin embargo, ya a evaporea”, el a adverti.
http://www.bondia24.com/venesuela-enfrentando-un-default/

robotstxt: allowed

filter: keep


text:
LONDON, Reino Uni- Varios habitante di Reino Uni a bira victima di piratanan informatico cu a mandanan email, den cual tabata indica cu nan computer a wordo “gehack” y cu nan tabata grabando e pantaya y camara web mientras e usuario tabata bishita webiste di adulto, segun e portal Bleeping Computer.
E criminalnan depues a blackmail e destinatarionan, indicando cu nan lo manda videonan di nan no ricibi un suma den bitcoins.
E sistema nobo di chantahe aki ta consisti di cu e ‘hackernan’ ta bisa di a piratea un email. E usuario ta ricibi un mensahe cu menasanan supuestamente di su mesun emial den cual e email ta yega. E asunto di email, como norma, tambe ta contene e email adress y tambe un indicacion na momento di pago.
Den dos dia e cuater victimanan a manda mas di dos mil dollar pa e piratanan informatico, segun e portal a raporta. Den cso di ricibi un emial di e caracteristicanan aki, specialistanan ta conseha elimina esaki y despues realisa un analisis completo di e computer cu’n antivirus.
E tipo di fraude aki a wordo detecta pa prome biaha na Hulanda, unda cu ‘hackernan’ a haya mas di 46 mil euro.
Hackernan ta ricibi miles di dollar for di amantenan di porno
LONDON, Reino Uni- Varios habitante di Reino Uni a bira victima di piratanan informatico cu a mandanan email, den cual tabata indica cu nan computer a wordo “gehack” y cu nan tabata grabando e pantaya y camara web mientras e usuario tabata bishita webiste di adulto, segun e portal Bleeping Computer.


text:
Actualmente ta tumando lugar e carousel di Enseñansa na Renaissance Conference Center y e docentenan cu a acudi a experiencia además di informacionnan valioso tambe experencia di e dia formidable aki. Informacion tabata varia y a inclui desaroyo di educación special, Teacher Care, Tienda di Educacion, Muchila Creativo y otro temanan cu tin di haber cu educación. SETAR a participa cu charla y tabata den un booth hunto cu Smart School y Hour of Code team. Durante e Carousel aki, schoolnan cu ta equipa tecnológicamente tin oportunidad di sign up pa participa na e evento di Hour of Code cu lo ta un evento di magnitud enorme pa studiantenan cu participa, ya cu e ta stimula y score e capacidad di encodeer programanan di computer. Cada ora ta rifa regalo di SETAR y varios otro sponsornan. E Carousel ta keda te cu 8 awe nochi.
Riba e potretnan por mira un poco di e ambiente.
Actualmente ta tumando lugar e carousel di Enseñansa na Renaissance Conference Center y e docentenan cu a acudi a experiencia además di informacionnan valioso tambe experencia di e dia formidable aki. Informacion tabata varia y a inclui desaroyo di educación special, Teacher Care, Tienda di Educacion, Muchila Creativo y otro temanan cu tin di haber cu educación. SETAR a participa cu charla y tabata den un booth hunto cu Smart School y Hour of Code team. Durante e Carousel aki, schoolnan cu ta equipa tecnológicamente tin oportunidad di sign up pa participa na e evento di Hour of Code cu lo ta un evento di magnitud enorme pa studiantenan cu participa, ya cu e ta stimula y score e capacidad di encodeer programanan di computer. Cada ora ta rifa regalo di SETAR y varios otro sponsornan. E Carousel ta keda te cu 8 awe nochi.


text:
woensdag 25 november 2015 - Por acudi na Oficina di gobierno na Noord of Camacuri pa yena e formulario di inkomstenbelasting 2014
ORANJESTAD – Departamento di Impuesto ta recorda su clientenan cu e campaña pa brinda asistencia pa cu yenamento di e formulario di declaracion (aangiftebiljet) di inkomstenbelasting 2014 ta continua y awo a drenta e ultimo siman. E campaña aki ta termina diasabra awo, dia 28 di november. Tur cliente cu ta cumpli cu e condicionnan pa ricibi ayudo ta bon bini. Acudi awor, no tin mester di haci un cita.
Kendenan por participa?
1. Tur persona soltero cu tin un entrada bruto di no mas cu Afl. 75.000,-;
2. Tur persona casa cu – hunto - tin entrada bruto di no mas cu Afl. 150.000,-.
No por brinda ayudo na esnan cu tin un empresa propio of cu ta traha riba nan mes.
Na unda lo duna ayudo?
Trece documento
Departamento di Impuesto ta pidi su clientenan pa trece e formulario di declaracion hunto cu tur documento necesario relaciona cu entrada y gasto, tanto na Aruba como den exterior, manera:
- resumen di salario;
- resumen di entrada di huur di cas of apartamento;
- resumen di pension di biehes;
- resumen di pago periodico na huerfano;
- carta di interes di banco y/of otro instancia;
- comprobante di prima di seguro di bida;
- comprobante di pago di alimentacion na ex-casa;
- comprobante di inscripcion di scol di yiu cu ta den exterior haciendo un estudio cu no ta posibel na Aruba;
- recibonan di gasto di scol paga manera contribucion di scol, material di estudio y/of gasto di pasashi, pa yiu cu ta den exterior haciendo un estudio cu no ta posibel na Aruba;
Ta importante pa inclui tur comprobante necesario den e declaracion. Tambe ta recomenda pa e cliente mes yena e seccionnan cu ta trata su informacion personal y di su famia. Ta trata aki di e seccionnan 3, 4, 5 y 25. Si ta trata di un pareha casa, mester tin tambe e 'persoonsnummer' di e señora.
Dia 28 di november ta ultimo dia cu por ricibi ayudo. Ta pidi tur cliente pa tene cuenta cu e fechanan pasobra no lo extende e campaña di ayudo aki. Pues dia 30 di november y 1 di december no lo duna ayudo mas, pero por entrega e declaracion si na MFA Noord, Camacuri of na oficina di gobierno na San Nicolas.
E ultimo dia pa entrega e formulario di declaracion ta 1 di december 2015.
Gerencia di Departamento di Impuesto
25 di november 2015


text:
Manera ya mi a mencion, den dos blog anterior cu nos tabatin bishita di Canada y Inglatera di sobrino y sobrina y nan famianan! Na tur a bin 10! Mi a priminti mi sobrino David cu ami lo snorkel cu ne, aunke esey lo ta mi prome biaha pa snorkel desde cu mi a opera mi dos heup!
Ma ata mi aki, a snorkel cu nan na Baby Beach. Nan a rondona mi cu wow'i shoko, pa nada n' pasa mi!! Tabata un privilegio unico y un tempo cu ami lo no lubida!
Ma awor: ta tempo pa nos studia hunto algo mas tocante e tema:
E EVANGELIO
Den nos prome mensahe, nos a enfatisa cu e palabra
Evangelio ta nifica “Bon Noticia”. Y e
Bon Noticia aki ta duna na tur hende di mundo. Y e Bon Noticia ta; cu e Yiu di Dios
cu ta nos Señor JesuCristo a carga nos
picanan den Su curpa ariba e crus, na unda El a muri pa e picanan di henter
humanidad. E persona cu tende e Bon Nobo aki, y kere di curason, y acepta Señor
Jesus como su unico Salbador, ta ricibi pordon di tur picanan, y e promesa di bida
eterno cu nos Señor, y hunto cu tur e otronan cu a kere di curason.
Awe nos lo considera pa un momento tocante: e Evangelio y
e crus. Ora cu nos ta papia di “e crus” nos ta papia di algo historico. Pa cuminsa: crusnan a wordo usa como un manera cruel pa
mata malbadonan, ya for di hopi tempo prome cu nos Señor Jesus. Ariba e mes un
dia ey, cu Señor Jesus a wordo crucifica, tabatin dos ladron cu tambe a wordo crucifica, y Jesus tabata
crucifica mei mei di nan. Y un di e ladronnan ey, tawata insulta Señor manera
nos por lesa den Lucas 23:39. Pero e otro criminal a reprende. Y a pidi Señor
Jesus pa corda riba dje, ora cu E bini den Su reino. Y Jesus Su contesta
tawata, “Mi ta bisa bo e berdad; awe lo
bo ta cu Mi den Paraiso.” (Lesa Lucas 23:32-43)
Pues, papiando di un crus awe, y particularmente di e crus
ariba cual nos Señor a muri,; ki nificacion esey tin pa henter humanidad awe?
Nos ta bibando actualmente den un tempo cu noticianan for di tur parti di mundo
ta yega serca nos rapidamente. Ehempel: For di algun simannan caba, henter
mundo por scucha via television tocante di e Avion cu a perde, carga cu
pasaheronan. Tambe tocante e problema entre Rusia y Crimea. Ademas e
problemanan masha serca di nos aya na Venezuela, etc., etc. Sigur sigur, cu cada uno di e noticianan ey, tin
hopi importancia pa masha hopi hende.
Pero, pa autoridad di e Palabra di e Dios Todopoderoso, nos
por bisa cu: E morto di Señor Jesus ariba un crus, ta e noticia di mas
importancia pa cada uno di nos aki na Aruba, Curaçao y Bonaire, y e resto di mundo, cu tur
otro noticianan poni hunto. Y e motibo pakico nos por bisa algo asina ta: cu ta
ariba e crus ey, nos Señor Jesus a carga e picanan di henter humanidad den Su
curpa. Y esey ta nifica cu tur ser humano ta envolvi of inclui. Sinembargo nos
mester tene cuenta cu un ser humano ta diferente cu animalnan of parhanan, etc.
E ser humano a wordo crea den e imagen di Dios bibo, Kende a crea tur cos. Cada
persona, sea homber of mohe, a wordo crea cu un boluntad propio. Nos por bisa
si of no dependiendo di e circunstancia. Y bolbiendo atras den historia di
humanidad, asina pronto cu e prome personanan cu Dios a crea, a desobedece Dios, pica a drenta mundo, y hunto cu esey
morto tambe a drenta, etc., etc.
Y segun e Palabra di Dios, ni sikiera un persona a scapa e
condenacion cu a sigui e caimento den pica. Esey ta nifica cu no tin ni sikiera
un persona aki na Aruba of e resto di humanidad ront mundo, cu a scapa e
condenacion cu a bini pa causa di pica. Segun Scritura: Tur a peca, y ta
falta e gloria di Dios. Pero; si: segun e mes un Scritura, cu ta palabra di
Dios bibo, ta bisa nos asina aki: “Pero, awor, aparte di e ley, un husticia di
Dios a wordo manifesta di cual e Ley y e Profetanan ta testifica, esta; e
husticia for di Dios cu ta bini pa medio di fe den JesuCristo na tur cu kere.
No tin diferencia, pasobra tur a peca, y ta falta e gloria di Dios, y ta
hustifica gratuitamente, pa medio di Su gracia, door di e redencion cu a bini
pa medio di Cristo Jesus.” Lesa
Romanonan 3: 21-16).
E palabra “REDENCION” , ta di sumo importancia pa tur hende
for di tur nacion di mundo. Pasobra Redencion ta enclui cada uno di nos, sin
importa di cual nacion. E palabra ey ta nifica cu un preis a wordo paga pa cada
uno di nos. Y tur hende di mundo ta enclui den e redencion aki. Scritura ta
bisa masha cla mes, cu e pago di pica ta morto. Y Scritura ta revela cu despues
di morto lo sigui huicio of sea huzgamento. Sea sabi y obedece Señor Kende ta
Esun cu kier pa tur hende repenti y kere e Bon Noticia aki di pordon y bida
eterno pa medio di fe den Cristo Jesus nos Señor.


text:
Gijs Baars, hefe nobo di Representashon di Hulanda na Oranjestad
Dia 1 di ougùstùs próksimo Gijs Baars lo ta e hefe nobo di e establesimentu di Representashon di Hulanda na Oranjestad i alabes Representante suplente di Hulanda na Aruba.
Na e momento aki e ta traha pa e ministerio di Veiligheid en Justitie na Hulanda. Einan e ta koordinadó di Caribisch Nederland i Koninkrijksrelaties. Baars (32) a studia Internationale Betrekkingen na Universidat di Utrecht i ta trahando for di 2008 den diferente funshon na Veiligheid en Justitie. E ta remplasá Tanja Timmermans, ku a ehersé e funshon aki pa kasi tres aña i awor ta bai bèk Hulanda.


text:
Hasi un eskoho for di e sigiente "sub items":
Tur aña lo kobra OZB meskos ku tabata e kaso ku grondbelasting. En prinsipio e aanslag (definitivo) ta konta pa tur e sinku añanan konserní. A base di e rapòrt di taksashon lo stipulá e balor un biaha so. Esaki ta sosodé na kuminsamentu di kada periodo di sinku añanan ku ta na turno.
Dor ku no por taksa tur propiedat ku ta kai bou di OZB den e promé aña, Inspektor lo traha ku voolopige aanslag i tambe esnan ku si ta definitivo kaba. Miéntras no a taksa e propiedat, e persona konserní lo risibí un voorlopige aanslag di OZB. E voorlopige aanslag ta basá en prinsipio riba e balor ku ta konosí serka e Inspektor pero lo hasi uso di e tarifanan adaptá.
Despues ku balorashon pa e 5 añanan en kuestion a tuma lugá, lo manda un aanslag definitivo pa tur e añanan ku a pasa i e aña koriente. Den e aanslag definitivo, ku ta basá riba un tarifa nobo, lo deskontá e voorlopige aanslag.
Tanten e taksashon no a tuma lugá pa determiná e aanslag definitivo Inspektor lo manda tur aña un voorlopige aanslag pa OZB pa e aña ku ta na vigor. Pues e balor ku ta mantené ta esun delaster ku Inspektor a registrá durante e último 5 añanan ku a pasa. Lo hasi uso di e tarifanan nobo di OZB.
Por paga e voorlopige aanslag den mesun tantu término ku falta, teniendo kuenta ku e lunanan ku a sobra te ku fin di aña despues di e fecha ku tin riba e aanslag.
Por entregá opheshon riba un voorlopige aanslag. Mira e parti ku ta menshoná posibilidat pa hasi opheshon den e menú.
Pa kada aña den kuadro di e periodo di 5 aña koriente lo manda un aanslag definitivo (e periodo aktual ta kore di 1 di yanüari 2014 te ku 31 di yanüari 2018). E aanslag definitivo ta ser stipulá despues di a balorá e propiedat a base di un rapòrt di taksashon.
Si esaki a tuma lugá for di e promé aña esta 2014 tur aanslag ku sigui en prinsipio lo ta únikamente definitivo. E periodo di e balor ta fiho pa e sinku añanan ku ta sigui. Esaki por kambia solamente si tabatin kambionan drástiko durante e periodo. Pa esaki mira e definishon di kambionan menshoná den e lista di definishon na un otro parti di e site.
Por sosodé tambe ku a stipulá e balor te na aña 2016. Den e kaso aki lo manda un voorlopige aanslag pa e añanan anterior inkluso e aña konserní (2014, 2015 i 2016), promé ku e aanslag bira definitivo.
Semper lo risibí un aanslag definitivo despues ku a haña un voorlopige aanslag. Despues ku a manda un aanslag definitivo por konsiderá ku e impuesto di OZB en prinsipio ta bira fijo.
Mester paga e aanslag di OZB definitivo denter di 2 luna despues di e fecha menshoná riba e aanslag. Esaki ta otro kompará ku Gondbelasting ku por a paga e montante di esun aña den kuartal.
Ora bo risibí e aanslagbiljet Onroerendezaakbelasting pa aña 2014 bo ta mira riba esaki e balor ku a stipulá pa bo propiedat inmóvil. Si bo ta di opinion ku e balor stipulá ta muchu haltu, bo por entregá un karta di opheshon na Inspektor di Impuesto. Pa esaki bo tin un periodo di 2 luna despues di e fecha menshoná riba e aanslag. Bo por usa e ehèmpel ku tin riba website via di e lenk aki OPHESHON aanslag OZB definitivo, pero bo por usa bo mes teksto tambe. Den e karta di opheshon bo por menshoná tur argumento kontra e balor stipulá. Den e fase aki no ta nesesario pa laga un profeshonal traha un rapòrt di taksashon.
Den kaso ku Inspektor no ta di akuerdo ku e balor ku bo ta proponé, inspektor lo notifikábo di esaki. Despues semper bo tin e posibilidat pa embolbí un profeshonal.
Pa e montante ku tin disputa riba dje bo por pidi dispensashon serka Ontvanger.
Bo por usa e ehèmpel ku tin riba website via di e lenk aki PETISHON pa suspenshon di pago, pero bo por usa bo mes teksto tambe. Mester paga e montante ku ta habrí denter di e término menshoná riba e aanslagbiljet.


text:
by LocoGamer | May 29, 2018 | Game Related, Handheld, PC, Playstation, Top News, XboxFortnite, Epic Games su golden nugget- ta casi unstoppable awo, cu un worldwide community di miyones di active users tur dia. Pero awo porta tin algo cu ta para su dilanti den un forma di un lawsuit contra e gaming company. Volgens un raport di Korea Times, e...
by LocoGamer | May 27, 2018 | E3 2018, E3 Top News, PC, Playstation, Top News, XboxUn par di siman prome cu e reveal di e Battlefield 5 reveal, tabata tin rapport cu ta indica cu lo tin un Battle Royale den Dice su wega. Awo e reveal stream a pasa, y nada no a wordo menciona tocante un Battle Royale mode. Compara esaki cu esun di Black Ops 4, unda...
by LocoGamer | May 23, 2018 | E3, E3 2018, E3 Top News, PC, Playstation, Top News, XboxDos aña despues cu nan a release Battlefield 1, EA y Dice ta cla pa hiba nos na e di dos guerra mundial. E biaha aki nos lo wak otro parti di e guerra cu nos no a yega di wak ainda den un WW2 game, por ehempel “De verwoeste stad” Rotterdam, despues cu e la...
by LocoGamer | May 20, 2018 | XboxPublisher Titan Comics mustra nan comic series nobo cu nan ta trahando riba dje cu ta basa riba e Assassin’s Creed franchise di Ubisoft. E titulo di e comic series aki lo ta Assassin’s Creed: Conspiracies. E lo ta un two-part, standalone mini-series cu lo...
by LocoGamer | May 19, 2018 | XboxUn tempo Call of Duty tabata e series cu ta pone trend nobo den gaming. Aworaki nan ta esun cu ta sigui e trend den gaming. E trend di Battle Royale ta algo cu ta keda birando mas y mas porpular danki na PUBG y Fortnite. Awo Call of Duty: Black Ops 4 tambe lo tin su...
by LocoGamer | May 19, 2018 | E3, E3 2018, E3 Top News, Top News, XboxDespues cu nan a leak e controller e siman aki, Microsoft a revela nan specialised controller oficialmente cu yama “the Xbox Adaptive Controller”. The Xbox Adaptive Controller tin dos programmable buttons gandi y por accepta 19 otro inputs cu ta representa e functions...


text:
Rumor: Fortnite Riba Switch Lo Ta Playable Na E3
Fortnite porfin ta bay yega riba Nintendo Switch, esaki ta bin volgens un leaked E3 document cu ta mustra basta berdad. E no ta duidelijk ainda, si e ta bay ta e Battle Royale mode so, of si e ta bay ta e full “early access” game. E document, a wordo poni riba 4chan...read more
PUBG Corps A Lanta Un Caso Contra Epic Games
Fortnite, Epic Games su golden nugget- ta casi unstoppable awo, cu un worldwide community di miyones di active users tur dia. Pero awo porta tin algo cu ta para su dilanti den un forma di un lawsuit contra e gaming company. Volgens un raport di Korea Times, e...read more
Esaki Ta E Full Schedule Pa E3 2018
Porfin, E3 2018 den yega. E3 (Electronic Entertainment Expo ) ta e evento mas grandi pa gamers y gaming giants pa showcase weganan y projectonan mas nobo. Durante E3, nos lo wak yen di weganan, anuncio y sorpresa grandi. Tin weganan cu nos sa caba cu nan lo papia di...read more
Bethesda Ta Cla Pa E3 2018
Bethesda apenas tin un par di aña ta hosting su mesun E3 showcases y ya caba e compania ta conoci pa trece yen di anuncio grandi durante nan show. E marketing VP, Pete Hines, a bisa cu e aña aki ta bay ta nan showcase mas grandi. "Bethesda Showcase is in...read more
E Monster Hunter Movie Lo Bay Den Production E September Aki
So, e Monster Hunter film lo bay den production e september aki, y lo tin Paul W.S. Anderson (Resident Evil Movies) como director y dimes lo star Milla Jovovich e orey. E movie aki lo wordo graba den Cape Town, South Africa y volgens Variety,...read more
Atari VCS Su Pre-Order Ta Cuminsa 30 di Mei
Cuminsando 30 di mei bo por cuminsa pre-order bo Atari VCS, cual ta Atari su retro console nobo. Atari a anuncia cu nan pre-sales lo pasa via Indiegogo y cu clientenan por pre order e Black Onyx version y tambe e limited Wood-Front Collector’s...read more
E Dutch Gaming Authority A Bira Mas Streng Cu Loot Boxes
NOS di Hulanda a reporta cu tin Tin dies wega popular cu tin chens pa haya boet pisa, si nan no cambia nan systema di loot box. Ocho di e dies weganan aki tin menos cu 8 siman pa trece cambio. E dies weganan aki no a wordo menciona ainda pa...read more
DJ, Avicii (28) A Fayece Awe
E Grammy nominated DJ di Zweden, Tim Bergling, miho conoci como Avicii a fayece awe, su publicist a confirma esaki. E tabata tin solamente 28 aña di edad. Den un statement na CNN su publicist a bisa "It is with profound sorrow that we announce the loss of...read more
“Ataribox” Ta Haya Nomber Y Logo Nobo
Atari a a comparti detayes nobo di nan upcoming "Ataribox" system, incluendo e nomber y e logo nobo pa e machine. E retro-inspired console lo yama e Atari VCS, y no ta falta mucho tempo mas pa e pre-ordernan cuminsa. Atari a mustra e Atari VCS durante e...read more
Rumor: PlayStation 5 Lo Yega Na 2019
Volgens industry insider y video game news leaker Marcus Sellars ta haciendo headlines pa un par di bold claims e lo post riba Twitter awe. Esun prome ta cu Nintendo lo host un Nintendo Direct presentation mañan dia 8 di maart. E di dos ta cu...read more


text:
Dama chofer burachi a bay na banda robez forzando un autobus kita na man drechi dal acera halto y bolter
Diadomingo madruga a drenta informe di un accidente cu hende herida y pega den auto banda di Citgo na Savaneta, mesora a dirigi tanto polis, ambulans como tambe e equipo di rescate di bombero. Na yegada di e patruya a bin compronde cu aki ta trata di e dama chofer di un Seat Ibiza bayendo direccion pariba a bay na e banda robez di e caminda y un autobus di direccion contrario pa purba evita e impacto frontal a purba kita na su man drechi pero debi na e acera halto esaki no tabata facil y e impacto tabata inevitable y e van a bolter tog. Den e autobus van tabata tin algun pasajero cu a resulta herida y un persona a keda pega. Na yegada di e equipo di rescate di bombero nan a logra saca e victima y na yegada di e ambulans nan a atende tur e victimanan.


text:
Tumando un mammogram, por nota hendenan cu protesis. Tin un porcentahe di e poblacion na Aruba cu tin protesis. Esey no ta forma un problema, ni un peliger pa saca un mammogram. E ta bon si pa bo anuncia esey ora cu bin haci un mammogram. Ya pa e no ta un sospresa ora cu e prome potret wordo saca, pero e ora ey cu nan por tene cuenta cu esey. Esey no ta un estorbo pa saca e potret. No mester ta un estorbo pa ningun hende muhe bin tampoco pa haci nan mammogram. Si mira problema ocasiona door di e protesisnan. Un biaha dr. Williams a yega di nota un protesis cu tabata kibra. A manda e informacion ey den e carta cu ta bay pa e dokter di cas. En todo caso pa nan sa cu a wak e problema. Bo no por wak riba un potret si ta algo cu a pasa recientemente of algo cu a pasa hopi tempo caba. Protesis riba dje no ta un estorbo pa e potret.
Segun dr. Vanessa Williams, e no lo conseha ni desconseha cualkier hende tocante un protesis. Si e ta kere cu si ta pensa di pone un protesis, bo mester informa bo mes bon cerca bo dokternan, cerca e ciruhanonan, pasobra un protesis of cualkier otro operacion estetico ta un operacion cu tin su risiconan. Ta keda na cada hende pa evalua cuanto risico nan kier tuma y si nan informa nan mes bon, nan por tuma un decision bon .
Causa principal di cancer na pecho
Segun dr. Williams, e pregunta cu nan tabata anhela pa tin contesta riba dje, ta kico ta e causa principal di cancer na pecho. No sa esey ainda. Si a sali afo, diferente tendencia cu ta ripara cu cierto cosnan ta bin hopi biaha cerca hendenan cu haya cancer na pecho of juist cu no a haya cancer na pecho. Cierto di e tendencianan ey si a wordo describi. Por ehempel e edad riba cual hende muhe ta haya su prome yiu. Un edad mas halto ta parce di ta duna menos proteccion contra cancer na pecho. E hecho si bo duna lechi di pecho, ta parce di ta dunabo un poco proteccion. E ta protehabo un poco contra cancer na pecho. E edad cu bo a haya bo menstruacion pa prome biaha. Asina ey tin diferente tendencianan cu a ripara cu por tin of no tin relacion cu cancer na pecho. Un di nan cu tambe ta hopi importante y na pueblo di Aruba tambe ta hopi importante, no solamente pa cancer na pecho, pero cancer por lo general, ta e estilo di bida. E modo cu nos ta come. Loke cu nos ta come. Esey tin influencia grandi riba cancer en general, tambe cancer na pecho. Tin bo atencion pa con nos curpa ta hinca den otro. Nos peso, sobrepeso tambe ta algo cu ta un riesgo. Pero no pa cancer na pecho so. E calidad di nos cuminda, loke nos ta hinca den nos curpa, nos ta responsabel pa cuida nos curpa na un forma debido. Esey ta nifica cu no solamente pafo, e estetica, pero tambe loke ta hinca den dje. Loke bo ta hinca den dje, ta loke cu ta bay saca afo tambe.


text:
ORANJESTAD (AAN): Awor tin un forma mas di cumpra bo weganan di Lotto. Ademas di acudi na bo bendedor preferi, awor bo por cumpra bo ticket via sistema Online tambe. Sea riba bo computer, of usando e browser di bo smartphone of tablet.
Esey ta loke Damaris Ridderstap y Patrick Fortin a revela Diamars mainta durante un conferencia di prensa convoca na Surfside Marina.
Awor bo por cumpra Lotto Online, y e lo bay facilita bida di hopi hende. Sinembargo segun Patrick Fortin, ley na Aruba no ta permiti nan pa ofrece clientenan e chens di paga pa nan ticket usando Credit Card.
Ora cu bo tende “Lotto Online”, mesora lo bo pensa riba e facilidad di usa un Credit Card cu bo Codigo di Hungado pa asina paga pa bo ticketnan.
Pero esey lo no por ta asina, segun Fortin a splica.
Pues pa Aruba, bo mester tog hiba placa e forma ouderwets, pa duna un rebendedor e placa cash, pa asina esaki aparece riba bo Lotto Online account pa asina bo por cuminza hunga.
Ya caba desde Diamars caba, bo por bay riba e website di Lottoaruba.com cu bo computer, smartphone of tablet, y usando bo browser bo ta click riba e tab di “Play Now” pa asina cuminza.
Lotto na Aruba a cuminza na 1984, tempo cu a cuminza bende ticket na forma manual. Na 1999 a pasa pa sistema automatiza. Awor despues di 19 aña, e isla ta haya servicio di cumpra Lotto Online.
Benta di Lotto Online tey solamente pa mercado local, pues no ta obtenible pa mercado internacional.


text:
Comunidad di Aruba tin preocupacion grandi pa bay hospital pa bishita nan famia, mirando cu e desaroyonan negativo cu hospital ta pasando aden. Sr. Ezzard Cillie, director di Hospital ta splica ariba e desaroyonan aki.
Un biaha mas, Sr. Cillie ta pidi su disculpa pa locual a pasa. Ta berdad, cu su persona ta responsabel pa e cuido, hunto cun’e ta bay e edificio, cu e no tin responsabilidad ariba dje. Pero mester cuadra. Tin un instancia, e.o. SOGA, gobierno cu ta riba su persona continuamente y cu nan razon.
E lo mester duna cuido pero e ta sinti cu e tin asina hopi mala suerte cu cada biaha tin algo cu e edificio, cu tin impacto directo ariba e cuido. Ta hustamente e cuido ta loke e ta responsabel pe, cu e no por dun’e debidamente, debi na e incidentenan aki. E tambe tin cu para keto na e incidentenan aki, cu e no por duna cuido.
Pero berdad, e no ta na Hospital, hospital no ta ekipa tampoco, sino parcialmente pa tira bista ariba esey. Pero esunnan responsabel no ta hospital. Nan ta usuario cu ta purba yuda tira bista, sea pa duna gobierno critica ariba dje como usuario pero tambe kico nan por haci diferente. Pero na final di dia, no ta hospital ta determina, esey ta importante pa compronde.
Ademas, pa ley tambe aworaki Sr. Cillie ta responsabel pa e cuido pero no pa e edificio. Aworaki, sea Sr, Cillie ta traha contra ley, of ley ta traha contra su persona. Pasobra legalmente e ta responsabel pa e cuido cu ta wordo duna. Bolbiendo bek ariba e ultimo incinente, pasobra no ta uno, pero ta un serie nan ta. Ta for di maart 2017, te cu aworaki a conta 23 incidente. Cada un riba su mes tabata tin un impacto directo ariba e pashent. Ta 23 biaha e ta pidi disculpa, pero e pashent ta puntra ki dia e cos ta drecha. Si e tabata trempan, e lo tabata diferente, pero esey no ta e caso. Asina simpel e cosnan ta.
Sr. Cillie a sigui bisa cu berdad e minister ta preocupa su mes y disgusta cu e situacion. E.o. pasobra cu ainda su persona no a entrega kico ta e locual e impacto financiero tabata pa hospital, pa motibo di tur e incidentenan aki. Awo, trabao normal diario no ta traha claim pa cosnan cu a faya den hospital. Pero aworaki, e ta hay’e ta haci’e, pasobra cu un hende mester para responsabel pa e gastonan cu tin cu wordo cobra. Minister ta para coresponsabel ya cu ta cu placa di pueblo e cosnan ta wordo paga.
Por ultimo Sr. Cillie a bisa cu e no tin ni arte ni parte, pero e tin cu carga e responsabilidad. Y e tin cu cumpli cu minister tambe y e no ta cla ainda, pero el a priminti e minister cu e lo traha ariba dje, pa e hay’e. E minister kier tuma accion, pero e no por tuma accion si Sr. Cillie no ta cla cu e documentacion.


text:
Diabierna a sigui cu e reunion publico riba e presupuesto di 2018, unda cu minister di enseñansa tabata presente. Parlamentario di Fraccion di AVP, Michael Lampe, a haci diferente pregunta riba educacion cu mester un aclaracion di su punto di bista con e ta mira e sistema di educacion.
Fraccion di AVP sa cu educacion ta algo cu no ta pasa solamente na scolnan, e no ta solamente algo cu por mira ora ta mucha pero tambe con pa crea espacio pa stimulacion di educacion, den e concepto di life long learning. Asina aki ta crea diferente posibilidad pa sigui crece y sigui siña despues cu e mucha sali for di scol como profesional.
Parlamentario Lampe a puntra minister riba e parti con ta deal cu e young professionals cu ta termina di studia. Tur aña Aruba ta inverti den studiantenan cu ta bay studia afo. Esaki ta un punto cu minister mester tuma atencion riba dje, con pa stimula na crea espacio p’e studiantenan cu termina nan estudio pa bin bek y aporta na Aruba. Esaki tin importancia grandi pa hisa e calidad di un pais, e nivel di ta critico con nos ta construi y con nos ta desaroya, cual ta preguntanan haci na minister di educacion.
Tambe a puntra con ta bayendo cu e parti di infrastructura. Parlamentario Lampe a puntra riba e parti cu si lo sigui haci inversionnan den infrastructura di scolnan, si lo sigui renoba e scolnan. E parti di renobacion di scolnan ta un punto cu hopi biaha tin discusion riba dje cu no por simplemente inverti den infrastructura si no ta inverti den maestronan y muchanan. Ta kere cu esaki ta cuminsa ora cu tin bon infrastructura pa por duna les, pa por tin un dak p’e muchanan por ta den un ambiente motiva. Asina aki nan por tuma e materia y ta facilita esaki, pasobra tur hende kier p’e muchanan ta safe na scol, siguridad ta algo importante. Tur esaki ta puntonan cu minister Lampe mester duna un aclaracion y su punto di bista.


text:
Mahuma; Diadomingo marduga pa mas o menos 1’or y 20, ta drenta un informe cu for di e rotonde Seri Teishi tin un Kia Rio Shinishi coriendo hopi iresponsabel, poniendo su bida y di otro na peliger y cu e chauffeur mester ta basta bou influencia.
Un patruya cu tabata na altura di rotonde Mahuma a logra para e auto aki un poco mas pabou di e rotonde Mahuma.
Enberdad e chauffeur tabata mustra basta bou influencia, mesora ela keda deteni pa core auto bou influencia y cu transportwagen di polis ela wordo transporta pa Warda di Polis di Santa Cruz, su auto tambe a wordo hiba na Warda di Polis.


text:
Imperio romano
E Imperio romano (latin: imperium romanum) tábata di mas grande imperio di e antik mundu. Nan kapital tábata Roma, í nan imperio tábata situá den e Laman Mediteranio.
Kontenido
- 1 Historia
- 2 Derecho Sivil Romano
- 3 Dòkternan di Roma
- 4 Medisina
- 5 Seksualidat den Roma
- 6 Industra den e prome dia di repúblika
- 7 Industria
- 8 Agrikultura
- 9 Dia pa dia
- 10 Terenonan públiko
- 11 Arte romano
- 12 Ehersito romano
- 13 Arkitektura romano
- 14 Eduktonan romano
- 15 Músika den Roma
Historia[editá | editá fuente]
Según e tradishon romano, e siudat di Roma a wòrdu lanta den e 753 promé ku kristu dor di e oochinan Rómulo i Remo banda di e riu Tiber, durante hopi tempu komo repúplika mas dia pa dia mas fuerte. Roma a haña mas territorio ya kaba den e repúblika mas o ménos 270 promé ku kristu. Roma a dominá e península italiano ku un kontinuo ekspanshon. E imperio akí a wòrdu goberná pa emperadornan, e siudatnan a oumentá i apsorbé e teritorionan ku awendia mas ku 40 paisnan ku 5000km for di e último na e otronan tin. Kon un pueblo chikitu situá banda di e riu Tiber e di tres mas grandi di Italia por a bira e di mas grandi reino den oksidente? Nos no por a haña e konstesta riba e pregunta akí sin promé opserbá koutelosamente e karakter di e sosiedat romano Ku tabata tin un deseo grandi pa gueranan i dominashon di otro pueblonan ku tabata interesá fuertemente den un bida di kunuku (rural). E fundashon di un entidat polítiko fuerte, e konsedementu di e siudadania pa tur siudadano a pesar di si nan tabata griego romano òf hispániko, nan tabata wòrdu rekonose komo siudadano. Roma a aklará ku durashon di e regla akí ku tabata kuadrá na kareda di historia di e disturbionan i gueranan sivil ku a kondusí na e disminushon di otro reinonan. E kaida di e imperio romano ta un kuestion kompliká, pasobra ta e konsekuensha di hopi faktor ku a kondusi na e dekadensia di e reino-west.
Monarkia[editá | editá fuente]
A pesar di e tradishon ku a yega te awendia, awe nos por bisa ku Romulo i Remo e fundadó di roma no a eksistí, i ku e berdadero fundamento di roma tabata den e mannan di Tarquino Prisco for di e di seis siglo. E datonan ta derivá for di e literatura romano, e datonan aki ta bisa ku e lantamentu di e siudat tabata den e mitar di e di ocho siglo dor di Rómulo, pero kontrario na e datonan arkeológiko nos no por papia di un nasementu urbano prome ku 625 òf hasta 575 promé ku kristu. E diferensha di tempu no ta koinsidí ku e momentu ku roma a wòrdu goberná dor di e legendario rei Rómulo, Numa pompilius, i Anco Marcio Hostilius tulo ta parsé e kos di mas lógiko pa pensa ku den e kaso akí tabata tin semehante reino, pero e kos tabata e produkto di e tradishon históriko. E datonan arkeológiko ta sugerí ku e eksistensha di roma den e di ocho siglo no por, sino ku ta trata di un roma pre-urbano, awendia nos por distinguí nan dos.
Reino Romano[editá | editá fuente]
E reino romano (800-510) a wòrdu goberná originalmente pa un Indo-europeo ku tabata wòrdu elegí pa hòmbernan kapas di roma, además e rei tabata poseé un funshon religioso. E residensia ofisial di e rex (rei) tabata e Regia.
Repúblika Romano[editá | editá fuente]
E repúblika romano tabata un fase den e historia di e romanonan entre e reino romano i e imperio romano, e fase aki tabata mas o ménos banda di e aña 510 promé di kristu te e kuminsamentu di era komun.
E klásiko repúblika romano ta un di e tres periodo den kua e historia tradishonal di e reino romano ta wòrdu organisá. E repúblika romano a surgí, segun e tradishon romano den 509 promé ku kristu ora e último rei di roma Tarkinius Superbus a wòrdu ekspulsá dor di Lucius Iunius Brutus después a wòrdu disidí kies dos konsul (konsul ta manera un minister) anualmente. Posteriormente a surgí tambe banda di e kargo di konsul, tabata tin e kargo di prokonsul, kuaster i praetor i sensor. Den in aspekto definí e repúblika romano ta úniko, kasi tur e reinonan grandi den historia a kuminsá komo monarkia i mayoría di bia nan a keda monarkia. Ta bèrdat ku roma a kuminsá komo un reino, pero a drenta den un repúblika basta lihé.
Nèt ora e lantamentu di e imperio tabata progresá, e reino romano tabata un diktadura militar i despues atrobe un monarkia tambe algun siudat di komèrsio ku un forma di gobiernu republikano manera Cartago i Venecia.Nan a traha imperio, sin embargo nan tabata prinsipalmente reinonan basá riba forsa naval (i di e tipo kolonial) después e mayoría di imperio den historia a wòrdu krea, no opstante dor di monarkianan. E hegemonía spartano riba Hellas ta tin un bireinato komparabel ku e konsulnan, pero ta muchu kortiku pa nos papia di un reino.
Reinan Legendario[editá | editá fuente]
Numa Pompilius (715-676 promé ku kristu) Numa a wòrdu yamá e deboto, tabata e yu di Tatio, e tabata e di dos rei di roma, miembro di e tribu di e Sabines a wòrdu skohe den e aña 40. Inspirá dor di Nimf Egeria Numa Pompilius a organisá e bida religioso di e romanonan, tambe a konstruí un skol pa e saserdotenan.
Numa Pompilius a prohibí e pintamentu di imágennan di dios den e tèmpel ku e argumento ku e motibu ku tabata inhustu representá diosnan, pasobra e materialnan ku nan lo a usa lo wòrdu destruí. Numa Pompilius tambe a dividí atministrativo, e i e sindikato a organisá e promé klas di e siudat ku empresanan di musika, platé, karpinté i sapaté ets Tambe durante su atministrashon e aña a wòrdu parti den 12 luna den kua tabata hasi distinshon entre e dianan.
Según Plutarkus, Pompilius Numa tabata un soberano ku a trese 40 aña di pas i stabilidat den Roma. El a wòrdu atmirá pa su sabiduría deboshon, i simplesa.
Tulo Hostilius (676-641 promé ku kristu) Mas fevoroso ku su predesesor según e tradishon di su reinado a wòrdu karakterisá dor di e lucha kontra Alba roma, e metrópolis ku lo bira su fiadó na e final di su periodo di gobernashon.
Lucha Politiko Social Interno[editá | editá fuente]
E konvivensia di e repúblika romano a wòrdu karakterisá dor di e luchanan intenso entre e patrisionan i e plebeyo. Na kuminsamentu e senado tabata sa kon pa mantené e tenshonnan bou di kòntrol, pero e kontradishon entre e partinan a bira kada bia mas violento, e lucha a wòrdu kambia di lugá promé riba kaya i finalmente a wòrdu solushoná ku ehersito. E patrisionan tabata e miembro di e famia bon di roma ku tradishonalmente ta’tin e poder nan man. Nan a forma un aristrokasia di doñonan di tera, ku e plebeyonan ta’tin komo hürdó. (Pleb- kemen pueblo na latin)
E plebeyo ku tabata e parti mas grandi di e poblashon, tabata ke naturalmente mas influenshá.
Derecho Sivil Romano[editá | editá fuente]
Kontrario na e pèrdida di independensha tabata tin e gananshi di siguridat, e sentenáres di siudatnan chikitu riba un territorio relativamente chikitu tabata den prinsipio kasi kontinuamente den guera ku otro. Den kua tur tabata kore risiko di bira eksterminá òf bira katibu.
Dòkternan di Roma[editá | editá fuente]
Dioscórides: Ounke tabata griego di nasementu el a biaha hinter su bida ku e ehersito romano. E biahenan akí a hibé Dor di tur e provinsianan romano, inkluí Hispania, durante e biahenan akí Dioscórides a konosé aplikashon di sentenáres di matanan medisinal, i a skibí un buki, ku a wòrdu konsiderá komo e promé tratado sistemátiko di matanan medisinal.
Cornelio Celso Aulo: (53 promé ku kristu- despues di kristu 7) ounke e no tabata dokter el a reuní ensiklopédikamente e konosementu di su époka den teksto ku e nòmber di medisina. Den e ensiklopedia akí el a deskribí e prosesonan médiko presis i a sugerí ku pa kura e fraktura di un wesu mester usa spalknan i materialnan semi-duru. Den e ensiklopedia medisina Cornelio Celso tambe a deskribí mas ku sinkuenta instrumèntnan kirúrgiko, e ensiklopedia medisina ta e promé buki médiko ku a ser hasi di Print ku e invento di Gutenburg den e aña di 1478, i e úniko buki kompletu ku nos tin di e antigwedat.
Den e buki akí Cornelio Celso a deskribí e kuater siñal di inflamashon: Kueru ta bira korá, doló, kalor i e tumor. E kapitulo VII ta tokante sirugia, i e kapitulo VIII i e malesanan di e wesunan. E kapitulo VII i VIII ta wòrdu konsiderá komo e parti di e buki di mas importante, den e kapitulo VII i VIII ta pará: E di tres parti di medisina ta esun ku ta wòrdu hasi ku man (…) No mester laga afó remedi ni dieta regular. E siruhano mester ta yong ku man fuerte i firme no por temblá, mester ta kla pa usa man drechi komo man robes, ku un vishon klaro i skèrpi ku un mente intrépido yen ku piedat i di deseonan pa kura su pashènt. Pero sin keha di su nesesidatnan i eksigensianan mester hasi tur kos komo si e gritunan di doló no lo a eksistí.
Heliodoro:(98-117 A.D) Heliodoro a nanse den gresia el a praktiká sirugia den Roma, i a skibí varios tratado di siruhia i koyuntura. Heliodoro ta pretenesé fundá pa Atheneo di Italia.
Rufus di Efeso: Rufus a nanse na turkia, i a biba na mesun époka ku Aulo Cornelius i Heliodoro. Rufus tabata pertenesé na e skol di Eklestise, e tabata un anatomista i a skibí un tratado importante riba e deskripshon di e malesanan di stoma. El a skibí un tratado over di e malesanan di e nir i e blas di urina. E tabata e promé ku a paga tinu den e interogashon di pashènt.
Rufus di Efeso skibí un buki ku e titulo di pregunta di e dokter na e pashèntnan.
Soramo di Efeso (98-138 A.D) Tin tiki informashon di e bida di dokter akí, studiante di e skol fundá dor di e metodista Themison di Laodicea, skol ku tabata buska maneranan pa fasilitá e praktiká i siñamentu di medisina. Sorano ta konosí komo e fundadó di e siensia di e hañamentu di yu i un e prosesonan ku esaki ta enserá i e ginekologia, ounke su dokumentonan ta trata di mas di un área di e medisina un ehèmpel ta e síntoma di un fraktura, i e ferbantnan. Sorano a skibí e biografia di Hipocrates. Sorano a skibí un buki di e malesanan di e hende muhé, su trabou a keda parsialmente wardá i ta remarkabel. E promé pida ta trata di e karakteristika físiko i mental ku ta nesesario pa ehersé e fishi di dòkter, tambe ta trata di e organonan seksual femenino (di hende muhé) nan funshonnan, menstruashon, fekundashon, i embaraso, después ta bai over e fisiología di e parto (hañamentu di yu), asistensia i kuido di e yu resien nasí.
Claudius Galenus: (129-299 AD) Claudis a nanse den Pergamo tres aña después ku e siudat griego a wòrdu konkistá dor di roma. Nicon su tata tabata architèkt i a eduká su yu ku e influensha di e kultura klásiko griego, un dia Nicon a soñá ku e dios Asclepius dios di medisina tabata ordená su yu pa studia medisina di manera ku Claudio Galeno a kuminsá studia medisina serka un dòkter lokal. Despues di e morto di su tata, Claudio a bai na e siudat di Smyrna ku 21 aña i después di un par di aña a bai na e siudat di Alexandri ku su studio avansá di medisina. Despues di 12 aña el a bai Pergamo bek kaminda a wòrdu nombrá komo siruhano di e gladiardornan después di tres aña Cladius Galenus a bai Roma i a keda einan hinter su bida. Einan a bira un éksito komo anatomista, ekspermentadó, i polemista. Nan a konsedé e siudadania romano. Claudius a haña parti di su konosementu dor di perfekshonamentu di e salú i e kondishon físiko di e atletanan i e gladiadornan (gladiator.ing) Komo siruhano di gladiadornan a haña eksperensha den e tratamentu di heridanan, wesunan, artikulashon, i múskulo. Tabata e defensor di mas importante di e masashinan komo preparashon promé ku un aktividat deportivo. Un konklushon di su studionan ta e funshon di e nir i e múskulonan. Tambe a deskubrí ku e pòls ta revelá e salú di un hende i ku e arterianan no tabata kontené airu sino sanger. Claudius a konstatá ku e muraya di e tòraks i e korokoro ta produsí stem.
Basá riba su studionan di e kurpanan di bestianan morto a determiná e base pa e morfología humano i animal (di bestia) i a deskribí na un manera ekselente e skelet, e múskulonan ku ta mové e wesunan i e transmishon nervioso ku ta bai di e serebro te e múskulonan. El a skibí sentenáres di studionan di medisina, siruhia i higiena, i otro temanan. Komo eskritor no tin komparashon pe ku otro eskritornan, el a skibí 22 volúmen ku 2.5 mion palabra, un di su bukinan ta: 9 buki di anatomía 17 fisiologia, 6 patologia, 14 terapéutiko.
Tambe tatin muhénan ku tabata interesá den medisina. E griegonan a laga e muhénan den un prinsipio traha den Hospitalnan, pero después a griegonan a prohibí nan ehersé medisina. Despues ku Roma a konkistá gresia hende muhé por a bolbé ehersé medisina, den Roma nan a alkansá nan maksimo prestigio komo dòkternan. Un di esnan mas konosí ta: Lais Filista, Salpa Lemmos, Metrodia, i Aspasia.
Medisina[editá | editá fuente]
Na kuminsamentu e medisina romano tabatin un desaroyo religioso konfiando ku e piedat di e diosnan i saserdotenan pa kura e hende ku malesa. Ta konosí, sin embargo un lei di rei Numa Pompilius ku tabata preskribí sesárea den kaso di morto di e mama durante e nasementu di e yu. Plinius ta konta ku orguyo ku Roma tabata saludabel sin dokter pero no sin medisina. Ounke for di kuminsamentu di e repúblika tabata eksistí dokternan, no ta sino después di e konkista di gresia, ku e romanonan a haña sa e domino ku e griegonan tatin di medisina dor di studio di anamnesis i opservashon.
Den aña 293 despues ku kristu un plaga a alkansá Roma. Sibilini a buska e konstesta pa e problema aki den e bukinan i a haña ku e solushon tabata pidió mudanza serka e dios griego Asclepius. Según e tradishon romano, e romanonan a enviá un boto ku oro i e dios griego a aseptá e petishon di kura Roma di e plaga, despues e dios a biaha te roma den forma di un kolebra i a terminá ku e plaga. E medisina griego a bin Roma, i dividí den dos diferente skolnan: E skol Hipokratiko: ku tabata konsistí di VIS MEDICRATIX NATURA kemen ku nan tabata laga e malesa sigui su kurso natural i después kura e malesa . E skol Asklespiades: ku tabata soru pa kura e malesa mas lihé ku tabata posibel, sigur, i konfortabel. Asklespiades tabata kere ku esun ku ta kura hende no ta dios ni tera, sino dokter ku masashi, dieta, musika, i remedi.
Den e añanan 43 despues di kristu Julio Cesar a purba e disminushon di hamber den e pueblo romano, dor di saka tur stranhero for di roma ku eksepshon di e dòkternan kende a otorgá siudadania romano. Bou di e influenshá romano duradero di studionan griego den roma e despresio romano a variá ku e sirkunstanshanan polítiko, i e kambionan interno den nan propio medisina, i e nesesidat di outoridat i hende pa asistensia. E enseñansa di medisina den Roma a wòrdu privatisá, no tabata tin ni un komprobante den e époka di e imperio. E práktika di medisina tabata eksonerá e dokter di paga impuesto i servisio militar. Tur hende por a ehersé medisina, pero medisina no tabata wòrdu konsiderá komo un fishi digno, i generalmete tabata wòrdu ehersé dor di e griegonan i hudiunan.
Roma komo sivilisashon no a mustra ni un progreso den siensia di medisina, pasobra nan no tabata tin interes den e investigashon ni den praktika. Ademas e bukinan di medisina tabata wòrdu skibí den forma di verso. E di mas grandi konstribushon di roma na e medisina a e sistema di hospitalisashon di e salubridat públiko. Ounke den kuminsamentu tabata apenas un hospedahe, yamá Illa Tiberiana, kaminda e hendenan pober por a muri mas lihé ku un hende riku. Ku e ekspanshon di e imperio a wòrdu konstruí mas tantu hospital militar ku a wòrdu desaroyá komo konstesta na e nesesidat di e kresementu aki lantá na lugána stratégiko di e imperio. E arkitektura tabata semper igual: un koredor sentral, i reinan di kambernan chikitu kada un ku kapasidat di kuater òf sinku hende.
Hospitalnan sivil òf hospital di karidat no a wòrdu desaroyá sino te después di e di kuater siglo A.D, i tabata e produkto di e piedat kristiano. Otro adelanto den medisina ta e konserniente ku higiena. E reorganisashon a kuminsá den roma umbe danki na e trabou di e mas grandi riol, i un sistema di afvur ku tabata basha tur e sushinan den e riu Tiber, i ta data for di e siglo seis promé ku kristu Según e mesun liña di e previshonan higiéniko, e deramentu a wòrdu prohibí paden di e siudat i e representante skohé pa e pueblo romano tabata responsabel pa e limpiesa di e kayanan, i e distribushon di awa. E distribushon tabata wòrdu hasi, dor di dieskuater akuedukto, ku tabata proveé awa pa tur e siudat. E represente skohe dor di pueblo romano tabata responsabel pa e limpiesa di e kayanan i e distribushon di awa. E romanonan tabata usa e awa pa bebe i baña, e uso di awa tabata hopi popular i kasi gratis. Awa di yobe tabata wòrdu almasená i tambe a ser usa pa traha remedi. Ademas den Roma tabatin un servisio públiko pa salú médiko, kaminda e siudat tabata hür un òf mas dokter, kada dokter tabata tin un lugá i instrumèntnan pa trata ku tur hende, ku tabata deseá den un forma grátis. E suèldunan tabata wòrdu fihá dor di e gobiernu. E kas imperial tatin un servisio médiko úniko meskos ku hopi famia noble.
Seksualidat den Roma[editá | editá fuente]
E sosiedat romano tabata determiná pa un sierto number di regla di kondukta i étika ku tabata hopi liberal i promiskuo, kaminda e relashonan seksual Pafó di e pareha tabata wòrdu konsiderá kompletamente normal i kaminda tabata tin un libertat seksual pa tur e siudadanonan liber.
Un siudadano por a tene relashon seksual fasilmente ku su kasá na kas, ku un hende hòmber den e baño públiko, ku un prostituta den burdel òf un katibu i solamente por a ser kritiká si e no por a mantené kada relashon na su lugá. E moral di e seksualidat romano tabata drai rònt di e idea di kròntol.
Tabatin un promiskuidat grandi pafó di e matrimonio, un hende muhé tabata tin di haber ku e status sosial ku e plaser I e kustumbernan.
Durante e repúblika romano Ciceron a bisa sin opstákulo ku no tabata tin nada ilegal ora un hòmber tabata bai ku otro na un lugá ku e intenshon di disfruta di plaser erótiko. E siudadano romano tabata kere ku amor tabata disminuí e kapasidat rashonal pa pensa, I a wòrdu konsiderá komo un kos ridíkulo. Un sunshi den públiko di un matrimonio, tabata algu indesente, pero ni un hende a eksihí na e hende muhé kasa no risibi bishitá libermente, ounke nan mester a mantené un par di regla sosial I kódigo moral.
E siudadano romano tabata tene relashon seksual I luhuria pa realisashon personal tantu di hende hòmber i hende muhé, pasobra e hañamentu di plaser tabata e balor dominante ku tabata someté tur e otro kos. E adulterio I diborsio boga pa Ovidius den ‘arte di amor’ a wòrdu aseptá I praktiká hopi biaha den e sosiedat romano.
E homoseksualidat no a ser kondená. Tin hopi referensha di relashon homoseksual ku hopi emperador a tene. E relashon aki tabata tin reglanan presis.
Den e pareha homoseksual tabata tin semper un kapitan i un suheto, e suheto generalmente tabata un mucha hòmber djong òf un katibu.
E siudadano Romano ku mas tantu poder i katibu por a destiná un parti di nan pa tene seks independientemente di nan edat i sekso. E sklabitut ta un di e motibunan di e libertat seksual atribuí na e sosiedat romano. Den e sosiedat romano tabata tin un desaroyo ekstenso di e prostitutanan. E prostitutanan a ser eduká pa e konversashon I e plaser, mester a bisti Diferente paña, ferf nan kabei. Kada prostituta a ser registrá. Den e aña 1 despues di kristu 32000 prostituta a ser registrá. E prostituta registrá a haña e nòmber di Meritis.
Den e siglo VI prome ku kristu e imperio romano a prohibí e homoseksualidat danki na e influensha di kristianismo. E kristianismo a bira e religion di moda, di manera ku e religion ku tabata apoyá e prostitushon a wòrdu prohibí. Segun e kristianismo e úniko motibu pa tene seks ta reprodukshon (hañamentu di yu) kualké otro tipo di seksualidat ku tabata kondusí na deseo seksual pa e sosiedat tabata ser kalifiká komo malu pa e sosiedat romano.
Industra den e prome dia di repúblika[editá | editá fuente]
Ora roma mes grandi ku un pueblo tur e teranan di e región di lazio(e región kaminda roma ta situá) tabata prinsipalmente agrikultor su rikesanan no tabata mas grandi ku e aktividatnan di área i su produktonan. E sistema ekónomiko akí a konta te ora Anco Marcio a bira rei, pero e pueblonan aki tabata tin un komèrsio aktivo ku e Etruskonan ku tabata tin un sivilisashon avansá i un bon desaroyo industrial. E pueblonan aki tabata tin relashon di komèrsio ku e pueblonan griego situá banda di e frontera di Italia.
Di e manera aki e komèrsio a oumentá gradualmente e produkshon indígena minima den e promé dianan, pero ku un fuerte interes den su desaroyo. E promé tereno industrial tabata den área di e metalurgia. Den parti oost di Roma kaminda a kuminsá e produkshon di ophetonan di uso dómestiko trahá di bròns i prenda di oro.
Ora e di kuater rei Anco Marcio a muri, e sosiedat romano a kambia, e guera i e manera di hasi’e tambe a kambia.E kambionan aki a stimulá un industria ku a bira nesesario.
Ku e industria aki a kuminsá bin Etruskonan speshalisá, ku tabata esensial pa e trabou: karpinté, komershante, fabríkante di arma, ets…. Ku tabata bin for di Tarquinia. E industria a floresé den roma i a trese kunukero na e industria romano
E siguiente rei, Lucio Tarquino Prisco tabata e rei di e grandioso industria Lucio tabata tin mester di hopi arma pa su lucha kontra e Sabino i ku otro pueblonan di Lacio.
Den tempu di su predesesor Servio Tulo a duna na e sistema kapitalista e monopolio di e poder di e industria ku tabata establesé kaba.
Industra di e repúblika[editá | editá fuente]
Na medida ku roma a konkistá e diferente pueblo ku tabata situá den e península Itáliko e produkshon industrial tabata oumentá, i ekspandé ku e industria di e pueblonan konkistá, e trahadó di obra di man a emigrá na Roma kaminda nan a haña mas tantu komodidat i trabou, di moda ku a surgí un industria lokal. Hopi industria a prosperá dor di e aparishon di grandi obranan públiko, e oumento di poblashon i su nesesidatnan, i e luho ku a presentá den mahestuoso siudat.
Pafó di Roma ta remarkabel e apogeo ku e región di Campania (región banda di e laman tyrrheense) tabata tin. Riba e momento aki i den e teranan aki tabata tin un rikesa grandi di agrikultura (foral hopi plantashon di biña) i industrial, ku e produkshon di imagennan di bròns, vas di klei i glas, i e industria di kuminda tabata tin hopi elaborashon di Garun (un kuminda típiko di Italia). Den e región di Apulia tabata tin produkshon di lana di bon kalidat apresiá pa e romanonan.
Den e parti nòrt tabata tin hopi siudat ku un industria floresé: den e siudat di Bérgamo tabata tin produkshon di ophetonan di bròns. Den Modena tabata konosí e mosaikonan, den Pola e amfora (un vas ku dos orea) i den Aquilea tabata hopi famoso e kristal.
E arkeólogo a bin deskubrí ku den e región aki tabatin diferente wenkel kaminda Ámbar ku tabata bin for di e región di Báltiko tabata wòrdu traha. E ámbar tabata tin hopi petishon pa traha opheto, prenda pa e muhénan romano.
Industria[editá | editá fuente]
Industria durante emperio[editá | editá fuente]
Diferente akontesimentu a kontribuí na e ekspanshon i desaroyo di e industria durante e imperio romano. Un di e mas importante akontesimentu tabata e mehorashon di e komunikashon via tera i laman. E komèrsio ku e paisnan djafó i eksigenshanan di ophetonan militar a bin oumentá e industria.
E kristal tabata ser importá for di Egipto, promé lugá kaminda a surgí e produkshon di e opheto aki, e imperio romano tabata importá e glasnan di kristal ku solamente e shonnan ku poder por a usa. Ora e industria aki a kuminsá desaroyá den hinter Italia a kuminsá ser traha ophetonan eksorbitante i después a surgí e produkshon di e perdonan di kristal destiná pa e tratamentu di mosaico, variá ku mermar, óniques i oro.
Tambe a kuminsá e produkshon di placían di kristal adapta na e ventana speshal yama Especularía.
Den e momento aki ta’tin kompetensha ku e provinsianan romano. Den Hispania a ser traha un pida stal di bon kalidat, bon lana i bon Garun(un mata di Italia). Galia a destaká den e arte di trahamentu di bròns i obra ku metalnan balioso huntu ku e glasnan di klei i sapatu (ku a ekspande tur kaminda i tabata hopi apresiá).
Den nort- oropa tabata wòrdu traha armanan di bon kalidat
Trabou den industria Romano.
Durante siglo di e imperio romano e produkshon industrial a desaroyá kompletamente. Esaki a kondusí na e oumento di katibu ku tabata ser importá di e botin di guera.
E katibu ku tabata destiná na un meta industrial tabata ser dividí den grupo òf Collegia i tabata tin un líder tékniko. E trabou a ser parti segun e kapasidat individual di kada hende, di e manera aki a nanse un grupo di katibu speshalisá. Kada grupo a wòrdu konsiderá komo un unidat ku un struktutal bon organisá.
E siudadano romano ku tabata haña un kantidat grandi di katibu speshalisá tabata haña un bon gananshi. E kompania por a ser kanalisá den dos manera: sea traha direktamente ku e trabou di e katibu speshalisá aki òf hür nan serka otro hende.
Pa hasi un trabou grandi mester a bai serka e dunadó di trabou después e tabata duna e grupo di katibu speshalisá pa e trabou.
Ora e industria romano a kuminsá organisá den roma a dividí den shete sektor
- Músiko
- Platé
- Koperdó
- Karpinté
- Sapaté
- Kosedó
- Hende muhé
Agrikultura[editá | editá fuente]
E kunukero tabata e núkleo di e sosiedat romano. E prinsipal kultivo tabata e sereal (foral trigo). Despues nan a kuminsá traha ku e plantashon di biña i despues e palu di oleifi a wòrdu importá, tambe otro palu di fruta manera: palu di lino i palu di apel.
E prome teranan romano tabata yama heredium di herus (herus kemen doño) i den un prinsipio no tabata mas grandi ku 5200 m^2, pero ku eksepshon di e kasnan, kaya i e terenan pa kria kabai, baka ets. E pida chikitu di tera aki a oumentá lihé, pero den algun kaso a keda pa e kunukero bieu di e siudat i no pa e siudadano romano.
E romano a perfekshoná téknika di agrikultura. E romanonan a introdusí e plugmentu di tera, mulina mas efisiente manera: grano, drùkmentu di zeta téknika di irigashon i e uso di mèst.
Dia pa dia[editá | editá fuente]
E kunukero tabata plug tera ku su famia. E hèrment di plug tabata ser hala dor di kabai, buriku, baka ets. E kunukero ku tabata plug tera tabata tin hopi trahadó i katibu.
Kaminda e bestianan tabata kome tabata propiedat di e estado, pero solamente e siudadano romano por a disfrutá di dje, ku e eksepshon di hende ku no tabata siudadano.
Despues die trabou e trahadó tabata haña deskanso kuater biaha pa luna kada ocho dia. E kunukero tabata stop su aktividat i dediká na hasi kompra den e siudat i otro asuntunan. E fiestanan tabata tuma lugá despues di e fin di e Winter e ora ei e deskanso tabata dura un luna tantu pa e bas i e trahadónan.
Terenonan públiko[editá | editá fuente]
E teranan di roma tabata oumentá ku mas o ménos un tersio(1/3) di e terenan ku a ser kita di e siudanan konkistá dor di Roma, además e siudat konkistá mester a kultivá e sobra dos tersio (2/3) pa kontribuí ku e gastu i servisio komo propietario no siudadano.
E tersio (1/3) ku tabata di Roma tabata wòrdu traspasa pa e siudadanonan romano
Durante e lantamentu di un siudat e asignashon di e teranan tabata tuma lugá. Den terenan di Roma a wòrdu forma kolonia romano ku siudadano romano komo propietario di por lo wòrdu forma kolonia romano ku siudadano romano komo propietario di por lo ménos 5400m^2 un propiedat di ménos di 18900m^2 no tabata wòrdu konsiderá komo un tera lukrativo.
Arte romano[editá | editá fuente]
Nos konosementu di e arte di pintamentu romano ta basá mayormente riba e deskubrimentu di Fresco, den e lugá kaminda e vulkan Vesuvius a erupshoná. Di e pinturanan griego ku e romanonan a importá na Roma no a keda nada, tampoko a keda nada di e pintura ku a wòrdu traha pa e marcha triunfal for di siglo 3 despues di kristu.
Según e tradishon oral Gaius Fabius ta e promé pintor romano, esaki a duna e i su famia e nòmber di Pictor (pintor)
Estilo di arte romano[editá | editá fuente]
Promé estilo: estilo di barera periodo 200-90 despues di kristu Karakterístika: E estilo akí ta lkarakterisá dor di e imitashon di plachinan di marmer di koló, e muraya tabata parse tapá ku marmer kostoso. E estilo akí no ta e úniko di e romanonan pero ta presente den e hinter e arte Heléniko. Eh: kas di Fauno (Pompei) Di dos estilo: estilo di arkitektura periodo 90-20/15 despues di kristu Karakterístika: E pintura di plachi di marmer den e estilo akí a wòrdu kombina ku pilá, asina a surgi e ilushon di 3d, tin ku basta frekuensha ophetonan óptiko maera: porta, bentana ku ta habri na un mundu fantástiko eh: E paisahe di e odisea (Museo batíkano Roma) Di tres estilo: Estilo di dornamentu periodo 15 -62 despues di kristu. E ilushon kombiná ku e pilá ta disparse i ta bin na su lugá e efekto kandelar, e kandelar ta traha komo un kolom pa dividí e murayanan di e fondo plat, sin profundidat. E panelnan ku figura tabata situá meimei di e kamber i isolá e kolónan a kai afó i a bin pinturanan artístiko eh: kas Lucrecius fronto. Di kuater estilo: Estilo fantástiko E ilushon a aparesé di nobo, nan a buska efektonan di atmósfera kompará ku e medionan impresionista, personahe teatral (heroe òf dios) komo aktor den un esenario fiktisio. E koló a wòrdu trese via di liñanan lihé ku mas presensia di pretu,oro, i kora eh: Kas di e famia Vetii(Pompei) i Domus area (Roma)
KolónamasS usá[editá | editá fuente]
Hel: basá riba kolónan oker i diokside di heru Korá: tabata kontené kwik, e koló lila a ser haña for di e kueru di bestianan di lama. Bèrdè: Teranan bèrdè di klei ku ‘celadinite’ i mineral, otro kolo a ser haña ku e akshon di e damp di binager riba plachi di koper.
Blanku: E romanonan a hañ’e for di e karbonato di kalki. Pretu: Wesunan kimá, palu kimá.
Ehersito romano[editá | editá fuente]
E oumento i e magnitut di roma ta pa motibu di su disposishon militar. Den e kuminsamentu di roma komo repúblika e romanonan tabata sirbi komo soldatnan den e ehersito según nan karakteristika i rikesa sin haña niun pago pa nan servisio, ku e regla akí e romanonan pober tabata keda ekskluí, kada 5 aña tabata reklutá hende pa e ehersito
E formashon di ehersito romano tabata for di kuminsamentu un kopia di e método griego komponé pa hòmbernan harmá, pero después e ehersito a ser organisá den legioenen.
Mario a yega ku e promé kambionan pa e ehersito, ku apone kada e soldatnan karga su kosnan, e kambio akí a eliminá e konvoi ku tabata transporta tur aparatonan i aksesorionan ku tabata difilkutá e marcha dje ehersito. Otro kambio ta ku e símbolonan ku tabata identifiká e ehersito pero kada legion ta’tin su propio símbolo.
Den e aña 396 promé ku kristu e servisio militar a ser paga, ounke nan a sigui reklutá hende, ora Augustus a bira emperador e ehersito romano a bira mas profeshonal. Banda di e aña 107 promé ku kristu nan a kuminsá reklutá e siudadanonan pober i tur hende ku tabata deseá, después e ehersito a wòrdu dividí den trupanan di elite. Otro kambionan ku e emperador Augustus a hasi ta hasi e ehersito romano mas grandi di 10000 hòmber pa 150.000 hòmber ku tabata forma 28 legion komplementá ku un kantidat kasi igual di asistèntnan.
Ku Adriano e ehersito romano a alkansá su maksimo potenshal komo sistema pa defendé e fronteranan di e imperio. Adriano a modifiká e fronteranan den un liña kontinuo di fortinan i lugánan di kòntrol, después e sistema akí a separá for di e ehersito i a transforma den un grupo di ehersitonan regional. E ehersito regional akí tabata yama e atenshon di e pueblo sívil formando un aglomerashon banda di e kampamentunan militar ku tabata proveé e soldatnan ku dibershon.
E soldatnan ta’tin prohibí kasa ora un hende hòmber tabata drenta ehersito si e tabata kasa e matrimonio tabata wòrdu kanselá, ounke hopi soldat tabata biba ku e hende muhé lokal sin kasa i forma nan propio famia. Esaki a kambia ora Septimius a bira emperador.
Alexander Severus a bira e promé emperador ku a krea un grupo yama Castellani soldat eksperto ku teranan banda di e fronteranan, di e manera akí e fronteranan tabata keda mas sigur i bon protehá.
Organisashon di e ehersito[editá | editá fuente]
Despues di e kambio di e modelo griego, e legioenan a transformá den e unidat base di e ehersito romano, ounke originalmente e palabra legioen tabata enserá tur e ehersito romano, pero esaki a kambia den siglo I
Un legioen tabata konsistí di 5120 hòmber dividí den 10 grupo di 480 hòmber kada grupo tabata dividí den 10 trupa di 80 hòmber kada un, tambe ta remarkabel ku e promé grupo tabata forma pa e mihó soldatnan i asubes komponé di 5 trupa dòbel di 160 hòmber. E trupa tabata konsistí di 10 grupo di 8 hòmber ku tabata kompartí un tènt.
Bida den ehersito[editá | editá fuente]
E di mas importante dibershon den e kampamentu tabata e kasnan di baño kaminda e soldatnan tabata haña biña i serbes i tabata hunga wega di dou i kome kumindanan lokal.
E soldatnan no solamente mester a siña e fishi di guerero, sino tambe e soldatnan mester por a dominá otro fishi manera: plantá i kria di e kabainan, rekolekshon di matanan, transporte di arma i reparashon di arma, además mester por a traha ku harpa i chapi pa koba buraku, traha kampamentu, i traha muraya. Tabata eksistí bentaha pa e soldatnan: un salario fiho mas haltu kompará ku esun di un kunukero, servisio médiko, i tabata tin bia después di e derota di enemigu tabata tin oportunidat pa plènder.
Arma di e ehersito[editá | editá fuente]
Gladius ta un spada kortiku ku e legionar romano a usa. Prinsipalmente e Gladius tabata hispániko (di origen di spaña) sufisientemente skèrpi i rasonabelmente largu, di manera ku por a korta i ser wardá fasilmente. Despues e tipo aki a ser hasi mas chikitu i a ser usa solamente pa korta. Durante e imperio romano e Gladius a haña bandanan igual. Di e palabra Gladius e palabra gladiator a derivá.
E romanonan a tuma e spada aki di e kultura keltiberiko ora nan a drenta den kontakto durante e gueranan púniko.
E Gladius romano tabata un kurioso, efektivo spada kortiku. E legionan romano a usa e spada aki prinsipalmente pa korta, pero e spada aki tambe tabata adekuá pa dal. Ora e romanonan a konkistá Macedonia e soldatnan di Macedonia a rebeldiá. Nan a opiná ku e spada romano tabata kousa asina un herida horibel ku tabata inhumano bringa kontra e ehersito romano. E infantería romano a usa un vershon mas largu di e mesun arma, esta Spatha.
Pugio[editá | editá fuente]
E Pugio ta un nabaha ku a wòrdu usa dor di e soldatnan romano. E nabaha tabata den e dos banda skèrpi (E pugio a ser usa dor di e legionar romano) E pugio tabata ser usá komo un di dos arma òf un arma di ‘backup’, pero tambe a ser usá pa otro meta, por ehèmpel manera: un kuchú.
Spatha[editá | editá fuente]
Spatha ta un spada largu ku e infantería romano a usa. E mòdel tabata enditu na e e mòdel di e gladius ku tabata ser usá dor di e legionar romano, pero e tabata un tiki mas grandi. E palabra a bin di e palabra griego Łÿıžœš ku ta nifiká kuchú di plamür.
E spatha no solamente a wòrdu usa pa e lucha kontra soldat na kabai sino tambe pa e lucha un pa un. Durante e imperio romano tur e soldatnan romano a ser ekipá ku spatha. Banda di e spatha a wòrdu usa tambe e semi-spatha. E infantería romano tabata karga e spatha den e banda drechi i e infantería na kabai den e banda robes.
Semi spatha[editá | editá fuente]
Un semi spatha ta un tipo chikitu di spada ku a surgí durante e imperio romano. Un semi spatha tabata mas o ménos dos biaha ménos grandi ku spatha . E semi spatha a wòrdu usa komo un arma di reserva. E semi spatha a ser usa pa e meta di korta i dal manera e Gladius.
Hasta[editá | editá fuente]
E ‘hasta’ ta un lansa pisá ku un punta di bròns òf heru ku a wòrdu usa den e roma antiguo. E hasta a ser eliminá durante e repúblika i kambia pa e pilium i e gladius, pero a keda den uso pa sierto unidat di ehersito romano manera: infantería na kabai i trupa di yudansa. Kontrali na e pilium e ‘hasta’ no tabata sirbi pa tira, pero riba distanshanan kortiku tabata sirbi komo arma blanku. Dor ku e produkshon di e arma aki tabata konsistí di tiki bròns òf heru tabata relativamente barata kompará ku otro arma, pero efektivo, pasobra tabata tin un alkanse mas grandi ku un spada i mas efektivo kontra infantería na kabai.
Pilum[editá | editá fuente]
Un pilium ta un sper di wèrp ku a wòrdu usa dor di e ehersito romano. E sper ta konsistí di un pida rondó di palu di aproximadamente 120 te 140 cm riba kua ta’tin un firkant fini di heru di aproksimadamente 60cm ku un largura di 7mm. E punta di e pilium tabatin forma di piramit ku tabata soru pa ora e boramentu di e eskudo di e víktima tuma lugá e kitamentu di e pilium lo ta imposibel sin kousa un daño enorme. E parti di abou di e punta di e pilium tabata traha komo un werhak.
Un pilium ta pisa mas o ménos entre 2 pa 4 kilo. Según e pinturanan ku a keda di e kaida di e imperio romano ta sugerí ku diferente vershon di e pilium tabatin peso di chumbu pa duna mas forsa ora di dal ku e arma di esaki no tin prueba arkeológiko. Den tempu di e reino romano a wòrdu usa variante mas chikitu di e pilium.
Katapuulto[editá | editá fuente]
E katapulto ta un arma históriko ku tin dos importansha. Kun’e ‘proyectielen’ por ser tira Slenger ku kua ‘protectilen’ por a ser tira Banda di aña 400 den e tempu ei e siudat griego Syracause a desaroyá e katapult komo arma pa tira piedra i bloki riba distanshanan largu durante e gobièrnu du Dionysius I di syracause(430-367). E idea aki a surgí for di e tenshon pa oumentá e forsa di tira di e man humano. E alkanse tabata mas o ménos 100 meter e hèrment ta’tin un reakshon pisá. Ta’tin biaha ku a wòrdu usa butushi pega na kandela òf bala di kandela komo ‘proyectielen’ esakinan tabata konsistí di suafel, salpater i otro ingredientenan inflamabel. E balanan di kandela aki tabata ser tira pa e katapult.
Balista[editá | editá fuente]
E ‘ballista’ (Latin, for di e griego balléin ‘tira’) ta un arma fuerte ku ta parse na un bog ku forma di krus, pa tira flecha riba individuo òf grupo. E ‘ballista’ romano tabata tira piedra na lugá di flecha. Nan ta kere ku e ‘ballista’ tabata e forma básiko pa e desaroyo di e bog ku forma di krus den edat media. Ounke e chinesnan tambe por a hunga un rol importante ku e vershon chines di e bog ku forma di krus. E brasanan di un ‘ballista’ ta di palu i ta ser hala patras ku un kabuya lorá. E kabuya ta forma e fer di e konstrukshon i ta traha di Kueru di bestia. E ‘ballista tabata un arma eksakto, solamente riba distanshanan grandi e tabata bira ménos presis, ku e relativo.
Arkitektura romano[editá | editá fuente]
E di mas importante karakteristika di e arkitektura romano ta:
-Ta wòrdu karakterisá pa un arkitektura monumental, no únikamente pa e espasio ku ta enserá, pero tambe pa su importansha, esaki tambe ta bin di e idea di e inmortalidat di e imperio.
- E arkitektura tabata probechoso, práktiko i funshonal. Pa e karakterístikanan aki i tambe pa e struktura di e estado romano a surgí edifisionan nobo, ku un desaroyo tremendo di e arkitektura sívil i militar eh: basílika, baño, ets….
-E arkitektura tabata dinámiko. Komo konsekuensha di e uso di elemento di konstrukshon manera e bog i e pilá.
-E materialnan tabata hopi variá: piedra kortá, bloki mara ku waya, beton, klenker i palu… Ora ta’ tin tiki material tabata wòrdu tapa ku plachi di marmer òf mosaiko òf pintura.
-E arkitektura romano a usa e arte toskano, iosniko, Korintio, ounke e kos mas importante tabata e órden komponé, tambe tabata hopi frekuente e butamentu di materialnan riba otro den edifisionan grandi. Generalmente riba piso abou tabata wòrdu usa e arte toskano.
-E romanonan tabata innovador den área di arkitektura. E Introdukshon di materialnan nobo manera: beton i klenker, huntu ku e aparishon di e bog i e pilá den e trahamentu di edifisionan robusto i amplio.
-E arkitektura romano- imperial tabata tin edifisionan públiko hopi grandi. E lugánan kaminda e siudat tabata situá a haña e nòmber di siudat, edifisionan pa siña di e arkitektura fundamental i eskultura romano.
-E material ku awòrdu usa tabata hopi variá, pero e di mas grandi innovashon tabata e semènt, i e bloki. E semènt tabata un meskla di kalki, santu, restunan di piedra ku blòki i piedra. E Introdukshon di e semènt a hasi e konstrukshon di e edifisionan mas lihé, i a permití traha diferente forma i figura
Eduktonan romano[editá | editá fuente]
E romanonan a konstruí múltiple akueduktonan pa transportá awa na e siudatnan i e edifisionan industrial. E akueduktonan aki ta pertenesé na e logro di mas grandi di e roma bieu, i a optené un pouta tékniko, ku hasta den e añanan mil no a wòrdu igualá, hopi siudat prinsipalmente den afrika-nort ta usa te awendia. E akueduktonan bieu di e imperio romano pa nan suministro di awa. E romanonan a konstruí akueduktonan den nan imperio pa suministra awa na e siudatnan grandi. Roma mes ku tabata e siudat mas grandi tabatin e kosentrashon mas grandi di akueduktonan .E awa tabata bin p’aden di siudat pa diesun akueduktonan, konstruí den un periodo di 500 aña, i bou di e gobiernu di 36 emperador.
Orígen[editá | editá fuente]
E akueduktonan a wòrdu menshoná dor di e historiador griego, geógrafo, i filosofo Strabo komo e strukturanan ku a wòrdu bandoná pa e griegonan, i pa promé biaha usa pa e romanonan.
Fuentenan antiguo[editá | editá fuente]
Wowo di awa natural tabata abundantemente presente p’asina suministrá e siudat ku awa. Rònt di e fuentenan aki a wòrdu konstruí zuèmbatnan pa yuda reuní awa, kaminda e awa tabata na e fònteinan públiko. E romanonan a paga bon tinu na e manteshon i e adornonan di e fònteinan kaminda e romanonan por a haña awa. E fònteinnan frekuentemente a ser dediká na un dios òf un héroe pa motibu di lokual nan práktikamente taba’tin forsanan mágiko. E fònteinnan a bira un sorto di simbolo di státus.
E eskrito griego Pausinais van Lydie a pretendé ku un lugá no por a haña e titulo di siudat si e no ta disponé di semehante fònteinnan.
Konstrukshon[editá | editá fuente]
E largura total di e akueduktonan pa e siudat roma a wòrdu balorá entre 420 i 500 kilometer. No opstante solamente 47 km ta riba tera. E mayoría di e akueduktonan romano ta situá bou di tera e konstrukshon supteráneo aki tabata yuda tene e awa liber di malesanan i ala bes tabata protehá e siudat kontra atakenan enemigu. Ademas e awa tabata fresku. Bog
E bog arkada i bog seri ku generalmente ta wòrdu deskribí komo akueduktonan, no por konfundí nan. E bog arkada aki tin biaha den bàrios rei riba otro, a wòrdu konstruí huntu ku túnel pa garantisá e strom di awa riba terenonan iregular. E bognan tabata forma un punto krusial pa e stabilidat di e akuedukto. E puntonan di apoyo no por a wòrdu situá mei mei di un bog sino e akueduktonan lo a basha abou.
Kontròl[editá | editá fuente]
Riba distanshanan regular a wòrdu konstruí puntonan di kontròl i e kanalnan aki tabatin generalmente forma rektangular i proveé di trapinan chikitu, di moda ku asina un hende por a baha pa inspekshon. E inspekshon aki tabata kontene:
Limpiesa di e akueduktonan, kitamentu di ferfalk i kontròl di leknan òf destrukshon. E akueduktonan romano tabata sumamente smal, nan a wòrdu konstruí hopi haltu i riba nivel matemátiko i tékniko ku un deterioro di solamente 34cm pa km. E akuedukto romano tabata baha vertikal solamente 17m riba un largura di 50km.
Instrumèntnan di midi[editá | editá fuente]
Durante e konstrukshon di e akueduktonan romano a wòrdu usa hopi rekurso i hèrmentnan speshal. Un ehèmpel ta e Korobates ku a wòrdu usa pa paira e tereno promé ku e konstrukshon, e korobates tabata un opheto di palu, wantá dor di kuater pia, riba dje un plachi plat den kua un mitar sirkulo gravá, den uso e mitar sirkulo a wòrdu yená ku awa i e huki kaminda e awa lizu tabata situá. Otro medio di yudansa den konstrukshon di un akuedukto, tabata e Gromma e promé instrumènt matematiko pa midi ángulo règt e gormma den kareda di e siglo sinku promé ku kristu a bira antikuá(bira bieu) .
Despues nan a kuminsá usa e dioptra e instrumènt ku inisialmente a wòrdu usa den astronomía pa midi e ángulo entre e streanan frekuentemente komo un instrumènt pa indiká dos punto riba un seru ku tabata enfrente di otro den posishon horizontal i asina por koba un túnel règt esaki tabata efektivamente krusial pa un bon fluho di e awa.
Despues e chumbu tambe a wòrdu usa. Un peso di chumbu tabata kologá na un kabuya. E instrumènt aki a wòrdu usa pa wak si e muraya di e akuedukto tabata règt. E instrumènt aki ta wòrdu usa pa wak si e muraya di e akuedukto tabata regt. E instrumènt aki ta wòrdu usa te awendia.
Lugá di akueduktonan[editá | editá fuente]
Awa tabata komo komestibel hopi indespensabel pa e habitantenan romano. Pa e motibu aki den tur e partinan di e reino romano a wòrdu konstruí akueduktonan pa proveé e siudat ku awa di bebe limpi, loke a sobra di e akueduktonan aki nos por hañ’e den: Alemania, Fransia, Italia, turkia, Nòrt- Afrika, Siria i Israel. Den e paisnan situá bou di e nivel di laman no a wòrdu konstruí hopi akuedukto. Den e tempu ei tabata tin siudat grandi i tabata tin sufisiente awa di bebe for di otro riunan p.e Schelde, Maas, Rijn i Waal.
Italia[editá | editá fuente]
E suministro di awa di roma tabata semper un preokupashon grandi pa e emperador romano banda di otro asuntunan di estado. Hòmbernan eksklusivo ku tabata tin un bon reputashon , tabata responsabel pa e organisashon di e distribushon i abastesimentu di e awa. Banda di e final di e promé siglo e akueduktonan tabata suministrá 1.127.220 m^3 awa, sufisiente pa un mion romano, diaramente entre 600 i900 liter awa pa kada personan, e awa tabata ser parti dor di e estado i tabata propiedat di estado. Den algun siudat a kuminsá kobra impuesto pa e uso di awa.
E promé akuedukto (E aqua appia) a wòrdu konstruí dor di Appius Claudius nombrá Caecus ( e siegu) ku tambe a konstruí e di dos akuedukto ( via appia). E akuedukto tabata kla den e aña 312 promé ku kristu i tabata basá riba téknikanan ku e griegonan a apliká, el a bai di manera ku e bahada di awa tabata mantené e distribushon di awa , asina e punto di mas haltu semper tabata keda riba un nivel mas grandi ku e depósito, di otro manera e awa no lo a kuri pa abou. Dor di e diferensha di haltura (10 meter) e akuedukto tabata tin un largura di 16,5km, mientras e fuente tabata riba solamente un distansha di 11 kilometer. E di tres akuedukto a wòrdu konstruí den aña di 272 despues di kristu tabata tin 60 kilometer di largura i tabata en realidat e promé ehemplar di un akuedukto, pasobra e akuedukto aki tabata ménos basá riba téknikanan griego i mas paresí riba e akueduktonan ku nos ta konosé di e romanonan.
Fransia[editá | editá fuente]
Tambe den fransia a wòrdu konstruí akuedukto, for di kua ainda tin resto. E ‘Pont du Gard’ i e akuedukto di Gors. Nan ta pida pa pida trabou di konstrukshon ku un presishon inkreibel.
Hulanda[editá | editá fuente]
Den Hulanda a wòrdu konstruí un a akuedukto ku ta proveé e kampamentu di ehersito romano den Nijmegen. Ku un infrastruktura di serámika, dam i roi, akuedukto tabata kuri probabelmente for di e aktual seru den Nijmegen te ( aproksimadamente 5km den parti ost) e kampamentu di e ehersito romano.
Di e akuedukto mes no a keda ni un siñal posibelmente, pasobra el a wòrdu traha ku material no duradero manera: palu. Den Nijmegen mes a wòrdu haña un depósito di awa ku dor di su kapasidat ta mustra ku e akuedukto tabata hopi grandi.
Alemania[editá | editá fuente]
E pipa di awa den direkshon pa keulen ta mas o ménos 100km largu i a wòrdu konstruí dor di e emperador Hadrianus durante e promé siglo despues di kristu.
E distribushon tabata kuri for di Nort-eifel pa keulen, i tabata tin e meta pa suministrá keulen ku awa di bebe puru. Pa kuminsá konstruí e akuedukto den keulen e siudadano romano tabata tin mester di instrumèntnan di midi, i además un par di brùg inklusivo un di mas o ménos 1.4kilometer di largu
Músika den Roma[editá | editá fuente]
Roma for di su kuminsamentu a desaroyá i konsolidá komo un imperio militar, pero su kontribushon na e músika no ta un berdadero rebolushon. I ta ku ounke Roma a konkistá militarmente Gresia. E kultura griego a influenshá e imperio situá den e peninsula itáliko. E romano a limitá pragmátikamente na adoptá i aktualisá na su nesesidatnan i kustumber, e tradishonnan músikal di gresia, di e mesun manera ku nan a hasi ku e arte i e filosofía.
Na medida ku e tempu a pasa e imperio romano via di e asimilashon di e pueblonan konkistá manera: Syria, Egipto a asimilá nan instrumènt musikal, kustumber i base musikal adaptandonan ku e meta di traha seremonianan religioso i te hasta pa disfruta e goso di aktividatnan seksual. Pa e romanonan e arte i e músika tabata dirigí prinsipalmente na kos pragmátiko i sensual. E romanonan tambe a dediká hopi esfuerso pa e manisfestashon artístiko bira mágnifiko pa su grandura, splendor, ya ku su meta tabata e oumento di e goso di e sentido di bida. Esaki ta splika dikon, tur e kustumbernan , baile di e pueblonan konkistá dor die romanonan a kousa den e kultura romano konmoshon i atraktivo, danki na su vishon hedonistiko di e arte. Un ehèmpel ta e bailarina Gaditana di Hispania ku a wòrdu karakterisá pa su movementunan konsiderá komo luhurioso. E kustumbernan di e pueblonan akí tabata un fuente relevante di inovashon pa e romanonan. E selebrashon musikal tabata hopi importante den e Roma antiguo. Generalmente tabata selebrá fiesta kaminda tabata tin hopi músiko i koro ku tabata kanta melodia i kanto atraktivo. E músiko i akrobat romano tabata dibertí e pueblo romano ku nan Iokus (wega akrobátiko i musikal) kompaña pa músiko ku instrumènt manera: tamborein, chapi i otro instrumènt musikal.
Durante e temporada musikal akí a yega for di tur parti di e imperio ‘ músikona birtuoso, ku tabata ser respetám i konsiderá den tur e imperio, ya ku e músika tabata ser konsiderá komo un importante show ku tabata pone e músiko birtuoso akí gosa di kondishon i trato hopi speshal entre e romanonan. Entre e músikonan akí tabata tin músikonan griego remarkabel manera Terpnos, un sitarista (un hende ku ta toka e ‘citer’ uln)maestro di Neron, Polon i Misomedes di Creta. E instrumènt solista ku a wòrdu usa mas tantu ta e ‘citer’ i e ‘lier’ ku tabata paresí na un arpa, trahá di palu i ku dies kabuya i ta e promé instrumènt ku e beibel a menshoná.
Su forma i grandura tabata variá i su sonoridat tabata konsiderá komo un siñal di felisidat. E ‘citer’ ta un variashon di e ‘lier’ pero e ‘citer’ ta mas grandi i dip ku un sonoridat mas grandi. Otro instrumènt hopi instrumènt hopi importante, ta e Aulo Ku tin e forma di un flùit dòbel ku buraku chikitu.
Den e teatro e músika tabata hunga un ròl importante un flùit dòbel tabata kompaña semper e partinan kantá di e obra teatral.


text:
Den Haag – Na Sociëteit de Witte a tuma lugar diaranzon 25 di october un recepcion ameno pa despedi di Juan David Yrausquin como Minister Plenipotenciario di Aruba na Hulanda.
Hopi relacionnan di Aruba for di mundo di politica Hulandes, ministerionan, partnernan di Aru-ba, organisacionnan y studiantenen a haci uso di e oportunidad pa yama danki na sr. Yrausquin pa e periodo cu ela funciona como representante di Aruba na Hulanda.
Entre e grupo di invitadonan cu a bin pa duna Juan David, hunto cu su esposa Amy Yrausquin-Roos, un man tabata presidente di Eerste Kamer, Ankie Broekers-Knol, vice-presidente di Raad van State Piet Hein Donner, Minister Plenipotenciario di Curaçao Anthony Begina, Minister Plenipotenciario di Sint Maarten Henrietta Doran-York, Shawn Patrick Crowley como represen-tante diplomatico di merca, Minister demisionario di Husticia Arthur Dowers cu ta actualmente na Hulanda y lider di fraccion di CDA den Tweede Kamer Sybrand Buma.
Tabata tin representante di diferente ministerionan y tambe algun partnernan importante di Aru-ba, manera KLM y TNO.
Mirando cu Minister Juan David Yrausquin tabata hopi envolvi cu studiantenan, algun studian-tenan cu ta miembro di e Plaatselijke Opvangcommissie (POC) tambe a presenta na e ocacion aki pa gradici Minister Yrausquin pa su atencion pa cu studiantenan Arubiano.
E recepcion a wordo deleita cu musica di Xavier Geerman y Jaderick Croes, dos hoben musico Arubiano cu a presenta nan propio composicion y musica typico di Aruba.


text:
ORANJESTAD – E prome evento di MMA Amateur cu lo tuma lugar dia 10 November proximo unda cu un total di 22...
DEN HAAG – Minister Plenipotenciario Guillfred Besaril a bishita e club di futbol FC Twente pa asina sera conoci cu e hoben...
ORANJESTAD – Aruba lo ta cede oficial pa e campeonato “Femenino Major Sudamericana” cu lo tuma lugar di dia 27 October te...
ORANJESTAD – E hoben Arubano defensa di PSV Denzel Dumfries awe a debuta cu e seleccion nacional di Hulanda bou guia di...
ORANJESTAD – Ayeranochi den un sold out Yankee Stadium na New York a tuma lugar e wega number 4 di e American...
ORANJESTAD – Atleta elite di Taekwondo Chiara Petrocchi y Monica Pimentel hunto cu nan Coach Teofilo Rodriquez a sali rumbo pa Las Vegas, Nevada pa asina...
ORANJESTAD – E outfielder Arubano despues di su temporada den e liga independiente awor lo join e ekipo di Aguilas del Zulia na...
ORANJESTAD – Rebecca Jansen a titula Campeon di National Duathlon 2.5 K Run – 10 K Bike – 1.5 K Run como...
ORANJESTAD – Diadoming a jega back e atleta di bodybuilding Hemradj Mulai cu a gana e titulo maximo den su categoria di...
ORANJESTAD – E ex-Major Leaguer di Aruba Eugene Kingsale un biaha mas a participa y duna clinica na Hapon. Den e di...
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion
Hemradj Mulai Ganador na Pittsburgh, USA
Eugene Kingsale a duna clinica na Japon
JLWS: Walkoff BJ Rincones Aruba ta gana Mexico 3-2
Denzel Dumfries cu un debut soña
Apertura di e Junior League World Series, Taylor Michigan
Joshua y Silviene cu Medaya di Brons na Bermuda
RBC ta sigui sostene Aruba Little League pa 2018
Aruba Basketball Bond ta anuncia schedule di Playoff
Showcase Navegantes del Magallanes Aruba July 20 y 21


text:
“Mucho mas miho cu 2 pia di sneeuw y temperaturanan sub-zero,”Lisa, Kip, Sue, Dave y Stephen y Caroline for di Boston, Massachussetts, riba e temperatura agradabel di Aruba. E parehanan ta riba e isla pa di dos biaha, celebrando 50 y 60 cumpleaños. Nan a tuma nota di Nos Clubhuis (riba Hadicurari Restaurant) ora cu nan tabata canando riba beach. Nan a subi e trapi di e bar y restaurant relaha y a ordo steak y pisca, cual ambos tabata delicioso. Y siendo ta pafo, mirando lama cu botonan di bela, kites y surfers, a haci nan specialmente contento.
Pronto nan lo tin cu bay bek Boston, unda cu e tempo no ta mucho mas miho ora cu nan a bay. Tin solamente un conclusion: book un otro trip pa e dushi isla aki atrobe! Spera di wak boso bek.


text:
Koningin Wilhelmina Fonds Aruba ta organisando e tradicional Ride, Walk & Run for the Roses. Lo tin diferente ruta pa e actividad aki cu ta sali y caba na parkinglot di Alhambra Casino.
5k Walk and Run di Alhambra - Phoenix Hotel - Alhambra.
6k Biking di Alhambra - Phoenix Hotel - Alhambra.
20k Biking di Alhambra - Lighthouse - Alhambra.
20k Biking di Alhambra - Lighthouse - Alto Vista - Alhambra.
Incripcion y participacion di Ride, Walk & Run for the Roses 2017, ta 15 Florin. Por inscribi via nos facebook page Koningin Wilhelmina Fonds Aruba y tambe por cumpra ticket na Oficina di Koningin Wilhelmina Fonds Aruba na Spinozastraat 9, tambe Botica Aloe na Pos Chikito, Radio Shack Aruba na Playa y Tribike Aruba na Sta Cruz.
Entrada: AWG. 15,00
Tel: +297 582 0412
Facebook page